काठमाडौँ, कात्तिक १ । विजयादशमीको बिदाको समयमा काठमाडौँ उपत्यकामा ट्याक्सीहरुलाई अनिवार्य रुपमा मिटरमा सञ्चालन गर्न सरकारले निर्देशन दिएको छ ।
प्रधानमन्त्री तथा मन्त्रिपरिषद्को कार्यालयका सचिव केदारबहादुर अधिकारीको अध्यक्षतामा हालै भएको नेपाली सेना, सशस्त्र प्रहरी बल, नेपाल प्रहरी, यातायात व्यवस्था विभागलगायत कार्यालयका उच्च अधिकारीहरुको बैठकले मिटरमा सञ्चालन नगर्ने ट्याक्सीलाई कारवाही गर्न निर्देशन दिएको हो ।
सरकारको उक्त निर्णय पालना नगरेमा ट्राफिक प्रहरीको फोन नं। १०३, ४२१९६४१ एवम् प्रधानमन्त्री तथा मन्त्रिपरिषद्को कार्यालयको हेलो सरकार कक्षको ४२११०८७ र ९८५११४५०४५ मा खबर गर्न सर्वसाधारणलाई अनुरोध गरेको छ ।
त्यसैगरी उक्त बैठकले काठमाडौँ उपत्यकामा पहिचान भएका ६६ वटा ‘रुट’मा निर्धारित बिसौनीमा मात्र यात्रीलाई चढाउन, ओराल्न तथा फोहरको समुचित व्यवस्थापन गर्न निर्देशन दिएको छ ।
देशभर कुनै पनि किसिमका गम्भीर प्रकृतिका सवारी दुर्घटना नभएको जानकारी दिँदै नेपाल प्रहरीले काठमाडौँ उपत्यकामा सवारी नियमविपरीत वाहन सञ्चालन गर्ने ३८६ जनालाई कारवाही गरेको जनाएको छ ।
यसैबीच ट्राफिक प्रहरीले यात्रीको सामान लिएर भोगेको एउटा ट्याक्सी चालकलाई आज नियन्त्रणमा लिएर सम्बन्धित यात्रीको सामान सुरक्षित रुपमा फिर्ता गराएको बताएको छ । रासस
काठमाडौं, कात्तिक २५ । नेपाल कम्युनिस्ट पार्टी (नेकपा) का शीर्षस्थ नेताकै कारण तल्ला कमिटी र भ्रातृ संगठनको एकतामा विलम्ब देखिएको छ । माउ पार्टी एकता भएको लामो समय बित्दासमेत तल्ला कमिटी र भ्रातृ संगठनको एकता हुन नसक्दा कार्यकर्तामा भने अलमल देखिएको छ ।
तल्ला कमिटी र भ्रातृ संगठनले संख्या तथा संरचनासहितको प्रतिवेदन तीन महिनाअघि नै पार्टीमा बुझाइसके पनि दुई अध्यक्षले नेतृत्वको विषयमा तल्ला कमिटीमा निर्देशन दिएका छैनन् । अध्यक्षद्वयको कुनै पनि निर्देशन नपाएपछि कार्यकर्ता पर्ख र हेरको अवस्थामा पुगेका हुन् । तत्कालीन नेकपा एमाले निकट विद्यार्थी संगठन अखिल नेपाल राष्ट्रिय स्वतन्त्र विद्यार्थी संगठन ९अनेरास्ववियु० र तत्कालीन नेकपा माओवादी केन्द्र निकट विद्यार्थी संगठन अखिल नेपाल राष्ट्रिय स्वतन्त्र विद्यार्थी संगठन (क्रान्तिकारी) बीच नाम र संगठन संख्याबारे भदौमा सहमति भएको थियो । संगठनको नाम अनेरास्ववियू ‘अखिल’ रहने र केन्द्रीय कमिटी ४९९ रहने सहमतिसमेत भएको थियो ।
केन्द्रीय कमिटीमा अनेरास्ववियुबाट २६० जना र क्रान्तिकारीबाट २३९ जना रहने सहमति भए पनि नेतृत्वको विषयमा सहमति जुट्न सकेको छैन ।
तत्कालीन दुई पार्टी निकट युवा संगठन युथफोर्स नेपाल र योङ कम्युनिस्ट लिग नेपाल (वाईसीयल) पनि सहमतिनजिक छन् । वाईसीयल अध्यक्ष विष्णुप्रसाद सापकोटाले नेतृत्वको विषय केन्द्रले टुंग्याउने तथा विधान र झन्डामा केही विषयलाई अन्तिम रूप दिन मात्र बाँकी रहेको बताए । उनले पार्टीलाई एकताको प्रगति विवरण बुझाइसकेको समेत जानकारी दिए । राजधानी दैनिकबाट